tomron87/hebrew-wikipedia-sentences-corpus huggingface dataset:
האלבום סימל חזרה לשורשי הת'ראש של הלהקה, ומלבד סולואי הגיטרה האינטנסיביים הוא כלל מילים עדינות העוסקות בהתמודדות עם התאבדות וגאולה.
מטאליקה הייתה אחת הלהקות המייסדות של סוגת הת'ראש מטאל, אשר מבוססת כולה על מהירות נגינה גבוהה ושליטה טכנית בכלים, בעוד השירה והמלודיה נדחקים הצידה ואינם מקבלים חשיבות גדולה, בניגוד לסגנון המטאל הקלאסי של להקות המטאל הגדולות אז דוגמת איירון מיידן.
היא הפכה לאחת מלהקות ההבי מטאל המשפיעות ביותר בכל הזמנים והיא אחת מ"ארבע הגדולות" – הלהקות המרכזיות בת'ראש מטאל, לצד אנתרקס, מגאדת', וסלייר.
הלהקה מכרה יותר מ-110 מיליון תקליטים ברחבי העולם, מה שהפך אותה לאחת הלהקות המצליחות ביותר מסחרית בכל הזמנים.
לדעת כותבי "אנציקלופדיית הרוק-אנד-רול" של מגזין הרולינג סטון, מטאליקה נתנה לכל סצנת הרוק שהייתה קיימת "טעינה חשמלית שהייתה נחוצה עד מאד".
באתר ביקורת המוזיקה Allmusic נכתב כי מטאליקה הרחיבה את גבולות הת'ראש וכי היא להקת ההבי מטאל הטובה והמשפיעה ביותר של שנות השמונים.
סולן להקת קורן, ג'ונתן דייוויס, שיבח את הלהקה על הדרך שפרצה לעצמה ועל כך שהיא הצליחה לשמור על רלוונטיות לאורך שנים.
שאנון לארקין, מתופף להקת גודסמאק אמר שמטאליקה הייתה ההשפעה המוזיקלית הגדולה ביותר על הלהקה ועליו באופן אישי.
הסולן והגיטריסט של להקת משין הד, רוב פלין, אמר שכשחברי להקתו יצרו את אלבומם The Blackening, הם ניסו ליצור אלבום "שיש לו הכח, ההשפעה והגדולה האפית שיש ל-Master of Puppets – תקליט על-זמני".
Shadows, סולן להקת Avenged Sevenfold, אמר שסיבוב ההופעות המשותף של להקתו ושל מטאליקה היה גולת הכותרת בקריירה של הלהקה.
מטאליקה זכתה לשבחים גם מחברי הלהקות Adema, Ill Niño ו-God Forbid.
הוציא אלבום מחווה למטאליקה בשם Master of Puppets: Remastered במהדורת 8 באפריל 2006, לכבוד חגיגות עשרים השנה ללהקה.
האלבום כלל גרסאות כיסוי לשירי הלהקה מאת אמנים שהושפעו ממנה – בהם משין הד, Bullet for My Valentine, Chimaira, Mastodon, Mendeed, ו-Trivium.
MTV דירג את מטאליקה במקום השלישי ברשימת "להקות ההבי מטאל הגדולות בהיסטוריה".
VH1 דירג את הלהקה במקום החמישי ברשימת 100 האמנים הגדולים של ההארד רוק, ובמקום הראשון ברשימת 20 להקות המטאל הגדולות ביותר.
רולינג סטון דירג את הלהקה במקום ה-61 ברשימת "100 האמנים הגדולים ביותר בכל הזמנים"; אלבומי הלהקה Master of Puppets ו-Metallica דורגו במקומות ה-167 וה-255 בהתאמה ברשימת של המגזין של 500 האלבומים הגדולים ביותר בכל הזמנים.
Master of Puppets נכלל גם ברשימת "50 אלבומי ההבי הגדולים ביותר בכל הזמנים" של מגזין Q, דורג במקום הראשון ברשימת "25 אלבומי מטאל" של IGN, ובמקום הראשון ברשימת במתכת כללים רשימת "100 אלבומי ההבי מטאל" של Metal-rules.com.
"Enter Sandman" דורג במקום ה-399 ברשימת "500 השירים הגדולים ביותר בכל הזמנים" של רולינג סטון.
ב-7 במרץ 1999 קיבלה מטאליקה כוכב בשדרת הכוכבים של סן פרנסיסקו.
בתקופה בה היה נהוג לקדם להקות על ידי שימוש בגימיקים שונים כגון: בגדים נוצצים ובלתי רגילים, שימוש בשיער ארוך, פעלולים על הבמה, אפקטים מורכבים והקרנות של סרטונים שונים על הבמה ועוד – מטאליקה בלטה כאנטי תזה לזרם המרכזי.
חברי הלהקה נהגו לעלות לבמה בבגדים יומיומיים רגילים.
עטיפות האלבומים היו צנועות וחוברות המילים לא קושטו כלל באיורים.
המוזיקה שהולחנה הייתה כבדה, וקשה לעיכול כיוון שמבנה השירים לעיתים רבות חרג מהתבנית הקלאסית של "בית-פזמון-בית".
בנוסף התכנים שמטאליקה ביטאו בשיריהם דיברו על פוליטיקה, גזענות וביקורת על החברה – נושאים שנתפסים בעייתיים מבחינה מסחרית.
בתחילת דרכם, היו ידועים חברי הלהקה כשתיינים, שהיו משתכרים לעיתים כה קרובות, עד שמעריציהם כינו את הלהקה "אלכוהוליקה" (Alcohollica), שם שהצחיק את חבריה.
נושא השתייה תמיד העסיק את חברי הלהקה, ב-19 ביולי 2001, במהלך הקלטת האלבום St.
Anger נאלץ סולן הלהקה, ג'יימס הטפילד, לעבור גמילה מאלכוהול, דבר שעיכב את הקלטת האלבום.
אמנים רבים הושפעו מיצירותיה של מטאליקה והפגינו את הערכתם הרבה באלבומי מחווה רבים שהוקדשו לה.
בשנת 1994 הופק בשוודיה אלבום המחווה למטאליקה Metal Militia, ששמו זהה לשיר החותם את האלבום Kill 'em All.
האלבום מורכב מ-12 גרסאות כיסוי לשירי מטאליקה בביצוען של 12 להקות מטאל שוודיות שונות המנגנות סוגים שונים של מטאל.
הסגנון המיוצג ביותר באלבום הוא דת' מטאל.
בגרסאות אלה השירים נשמעים יותר גסים ואלימים מאי פעם, שכן נוסף על נגינת הת'רש הכבדה, שירתו היחסית עדינה של הטפילד הוחלפה בשאגות גראולינג אימתניות.
השירים באלבום מסודרים לפי סדר כרונולוגי ושירים מאותו אלבום אף מסודרים לפי סדר הופעתן באלבום המקורי.
בשנת 1996 הוציאה רביעיית הצ'לנים הפינית הצעירה אפוקליפטיקה את אלבומה הראשון, אשר הוקדש כולו לגרסאות כיסוי לשיריה של מטאליקה.
השירים בוצעו תוך החלפת הגיטרות החשמליות ואף השירה בצ'לו חשמלי.
כמו כן, שני אלבומיה הבאים של להקת אפוקליפטיקה, שיצאו בשנים 1998 ו-2001, הכילו ביצועים לשירים נוספים של מטאליקה, אם כי היו באלבומים גם שירים מקוריים של הלהקה.
בשנת 2001 נוסדה להקה בשם ביטאליקה, המנגנת שירים פארודיים העשויים משילובים של שירים של הביטלס ושל מטאליקה.
זמר הלהקה אף שר בקול דומה לקולו ה"מאוחר" של הטפילד, תוצאה של שיעורי פיתוח קול.
חברת סוני המחזיקה בזכויות רוב השירים של הביטלס לא אהבה את פעילות הלהקה, ובפברואר 2005 הוציאו נגדם צו מניעה.
מי שיצא לעזרתם היה מתופף מטאליקה, לארס אולריך, שהשתמש בעורכי דינו ובסופו של דבר גרם לסוני לחזור בהם מתביעתם.
בשנת 2003 ערך ערוץ המוזיקה MTV מופע מחווה לכבוד מטאליקה.
המופע נערך על מנת לשבח ולהעריך את מטאליקה על תרומתה למוזיקה ביותר מעשרים שנה של פעילות.
במהלך המופע ניתן ללהקה פרס MTV Icon.
בין האמנים שהופיעו נמנים סאם 41 שהופיעו עם מחרוזת של "For Whom the Bell Tolls", "Enter Sandman", ו-"Master of Puppets", חברי סטיינד ביצעו גרסת כיסוי לשיר "Nothing Else Matters" וכן הופיעו אבריל לאבין עם "Fuel", סנופ דוג עם "Sad but True", קורן עם "One" ולימפ ביזקיט עם "Welcome Home (Sanitarium)".
באותה שנה, הוציאה חברת Nuclear Blast הגרמנית, אלבום בשם Tribute to the Four Horsemen, הקרוי על שם השיר "The Four Horsemen" מהאלבום Kill 'em All, ואשר מהווה לקט של 14 גרסאות כיסוי לשירים של מטאליקה, אשר נכתבו בזמנים שונים על ידי להקות אירופאיות שונות החתומות ב-Nuclear Blast.
בין היתר, כולל האוסף שני שירים מMetal Militia, וכן גם שיר אחד של אפוקליפטיקה.
מבחינה סגנונית, הלהקות שהשתתפו בפרויקט הן מכל קשת סגנונות המטאל, מהבי מטאל קלאסי, דרך פאואר מטאל ועד דת' מטאל.
חברי ההרכב לפי ציר זמן
חברים נוכחיים שם ותעתיק לאנגלית תפקיד זמן החברות בלהקה פרטים ביוגרפייםתמונה ג'יימס הטפילד(James Hetfield) שירה, גיטרת קצב 1981 – הווה נולד ב-3 באוגוסט 1963 בלוס אנג'לס, קליפורניה.
הטפילד הוא גיטריסט וסולן הלהקה והוא אחד ממייסדיה.
הוא ידוע בעיקר בנגינה בגיטרת הקצב שלו, אך הופיע גם עם גיטרה מובילה בהקלטות אולפן ובהופעות חיות.
לארס אולריך(Lars Ulrich) תופים, כלי הקשה 1981 – הווהנולד ב-26 בדצמבר 1963 בגנטופטה, דנמרק.
לארס הוא המתופף בלהקה ואחד ממייסדיה.
בגיל שש-עשרה עבר ללוס אנג'לס כדי להתאמן בטניס אך במקום לשחק טניס, הוא החל לנגן בתופים.
לאחר שפרסם מודעה בעיתון מקומי, פגש אולריך את ג'יימס הטפילד ויחד הם הקימו את הלהקה.
קירק האמט(Kirk Hammett) גיטרה, קולות רקע 1983 – הווהנולד ב-18 בנובמבר 1962 בסן פרנסיסקו, קליפורניה.
האמט הוא כותב שירים והגיטריסט של הלהקה.
לפני שהצטרף למטאליקה ייסד את להקת אקסודוס.
הוא דורג במקום ה-11 ברשימת "100 הגיטריסטים הטובים ביותר בכל הזמנים" של מגזין ה"רולינג סטון".
רוברט טרוחיו(Robert Trujillo) בס, קולות רקע 2003 – הווהנולד ב-23 באוקטובר 1964 בסנטה מוניקה, קליפורניה.
טרוחיו הוא הבסיסט של הלהקה.
הוא ניגן בלהקות שונות לפני הצטרפותו למטאליקה ב-2003, בהן סואיסיידל טנדנסיז ובלק לייבל סוסייטי, כמו גם עבור זמר המטאל אוזי אוסבורן.
הוא ניגן גם עם ג'רי קאנטרל באלבומו השני.
במטאליקה הוא החליף את ג'ייסון ניוסטד.
חברים לשעבר שם ותעתיק לאנגלית תפקיד זמן החברות בלהקה פרטים ביוגרפייםתמונה דייב מאסטיין(Dave Mustaine) גיטרה מובילה, קולות רקע 1982–1983נולד ב-13 בספטמבר 1961 בלה מסה, קליפורניה.
מאסטיין היה הגיטריסט המקורי של הלהקה, עד שהועזב ממנה בשנת 1983 על רקע התנהגותו הבעייתית.
הוא הקים את להקת הת'ראש מטאל מגאדת' ושימש בה כסולן וכגיטריסט.
מאסטיין הוא יהודי על פי ההלכה – הוא נולד לאם יהודיה ולאב נוצרי, אך חי את חייו כנוצרי.
רון מק'גובני(Ron McGovney) בס, קולות רקע 1982נולד ב-2 בנובמבר 1963 בלוס אנג'לס, קליפורניה מק'גובני היה הבסיסט הראשון של הלהקה והופיעה בהקלטות דמו מוקדמות שלה.
הוא פגש את הטפילד כשניגן איתו בלהקה Leather Charm.
לאחר תקופה של חוסר פעילות, הוא החל לנגן בלהקת הת'ראש מטאל Phantasm.
קליף ברטון(Cliff Burton) בס, קולות רקע 1982–1986נולד ב-10 בפברואר 1962 בקאסטרו ואלי, קליפורניה.
ברטון היה הבסיסט של הלהקה וניגן בשלושת האלבומים הראשונים שלה.
בעקבות ההצלחה הגדולה של האלבום Master of Puppets, יצאה הלהקה לסיבוב הופעות עולמי.
ברטון מת ב-27 בספטמבר 1986, במהלך סיבוב ההופעות, לאחר התהפכות האוטובוס בו נסעו חברי הלהקה בשוודיה.
ג'ייסון ניוסטד(Jason Newsted) בס, קולות רקע 1986–2001נולד ב-4 במרץ 1963 בבאטל קריק, מישיגן.
הוא הצטרף למטאליקה בשנת 1986 לאחר מותו של קליף ברטון ונשאר חבר בה עד שנת 2001, לאחר שעזב את מטאליקה, הוא המשיך עם הפרויקט שלו Echobrain, ניגן עם אוזי אוסבורן והצטרף ללהקת Voivod.
ניסטד משתמש בכינוי Jasonic, המשמש גם ככינויו ב-Voivod וכשם חברת הפצת המוזיקה שלו.
הוא גם המייסד של האולפן וחברת התקליטים Chophouse Records שבקליפורניה.
ניוסטד היה הסולן בלהקתו Newsted וניגן בה גם בס.
חברים זמניים שם ותעתיק לאנגלית תפקיד זמן החברות בלהקה פרטים ביוגרפייםתמונה בוב רוק(Bob Rock) בס 2002–2003נולד ב-19 באפריל 1954 בוויניפג, מניטובה, קנדה.
רוק היה המפיק של אלבומי הלהקה ואף הופיע מעט כבסיסט.
הוא מוזיקאי ומהנדס קול, והפיק תקליטים לכמה להקות ואמנים בהם סימפל פלאן, אירוסמית', בון ג'ובי, מוטלי קרו, אופספרינג, מייקל בובלה, בריאן אדמס, ו-Black Veil Brides.
שנהפרסקטגוריהעבודה מועמדתתוצאהמקור2024פרס גראמיביצוע הרוק הטוב ביותר"Lux Æterna"ביצוע המטאל הטוב ביותר"72 Seasons"אלבום הרוק הטוב ביותר72 Seasonsפרס המוזיקה של iHeartRadioשיר הרוק של השנה"72 Seasons"אמן הרוק של השנהמטאליקהאלבום הרוק של השנה72 Seasons2025פרס גראמיביצוע המטאל הטוב ביותר"Screaming Suicide"
מטאל קלאסי המכונה גם "מטאל מסורתי", או פשוט "הבי מטאל" הוא הז'אנר המובחן הראשון של מטאל.
חלוקת זרם המטאל לסגנונות החלה רק עם הגל החדש של ההבי מטאל הבריטי בשנות השמונים, לפני כן כל להקות המטאל נחשבות ללהקות הבי מטאל קלאסי.
בהגדרה הרחבה, ההבי מטאל הקלאסי כולל בתוכו גם את להקות גלאם מטאל ואף חלק מלהקות הת'ראש מטאל הראשונות.
ההבי מטאל הקלאסי מתאפיין ביצירות ארוכות ומורכבות, נגינה כבדה ואגרסיבית אך מלודית, שירה מלודית בקול חזק וגבוה, מיקוד על הרמוניה בין שתי גיטרות, ריפים אגרסיביים וסולואים ארוכים, טכניים ומהירים של גיטרה חשמלית.
המפורסמים שבהם הם רוב הלפורד (ג'ודס פריסט), ברוס דיקינסון (איירון מיידן), רוני ג'יימס דיו, אריק אדמס (Manowar), קינג דאיימונד (מרסיפול פייט), ולרי קיפלוב (Aria) וקאיי האנסן (Helloween).
אולם, יש גם מספר יוצאי דופן כגון אודו, סולנה של אקספט, השר בקול צרוד וצווחני, או כריס בולטדן, סולנה של Grave Digger, הידוע בקולו הנמוך, העבה והמחוספס; אך יחד עם זאת - שירתו מלודית.
בדור המייסדים של ההבי מטאל, שהדגישו נגינת גיטרה חשמלית וירטואוזית ומקצבים חזקים ניתן לציין את ג'ימי הנדריקס, איגי פופ, לד זפלין, בלאק סבאת' ודיפ פרפל.
שלוש האחרונות הן להקות אנגליות אשר החלו את דרכן בשלהי שנות השישים - נחשבות ללהקות האם המייסדות של זרם ההבי מטאל, אם כי מבחינה מוזיקלית הן יותר קרובות להארד רוק מאשר למטאל קלאסי.
בעוד האמנים הללו הביאו את הבשורה האמנותית החדשה, להקות אחרות בשנות השבעים, אשר לקחו אף הן את הרוק לכיוון הכבד והרועש, סחפו את הקהל באמצעות הופעה חיצונית בלתי שגרתית, כגון תלבושת בית ספר אצל AC/DC האוסטרלים ואיפור כבד אצל קיס ואליס קופר, התפרעות על הבמה ושימוש במוטיבים "שטניים" בשירים ובהופעות.
יש המצביעים על תקופה זו כתקופת "התמסחרות" שבה להקות כבלו אויסטר קאלט זכו להצלחה מתונה בקרב קהל "אמצע הדרך" וסצנת רוק השיער של לוס אנג'לס החלה לפרוח ולהגיע לקהלי הפופ, במיוחד בשנות השמונים המוקדמות.
להקות חשובות נוספות משנות השבעים הן אקספט וסקורפיונז הגרמניות, שתיים מחלוצות הרוק הכבד והבלדות רוק וג'ודס פריסט האנגלית, אשר חבריה אף זכו לכינוי "אלי מטאל" (Gods of Metal).
פריצת המטאל הקלאסי הייתה בשנות השבעים המאוחרות עם תנועת הגל החדש של ההבי מטאל הבריטי, אשר שילבה אלמנטים מהמטאל הבריטי של שנות ה-70 ומהפאנק הבריטי והייתה פופולרית מאוד בזמנה, גם בשוק האמריקאי.
הגל החדש של ההבי מטאל הבריטי הקיף מאות להקות שקמו בשנים 1980–1984 (רובן לא שרדו ולא התפרסמו), כשהמפורסמות שבהן הן איירון מיידן, דף לפרד ודיאמונד הד.
להקות אלו, ביחד עם מספר להקות לא-בריטיות, כגון ManOWar ווואספ האמריקאיות, Grave Digger ו-Helloween הגרמניות ומרסיפול פייט הדנית, מהוות את הגרעין של ההבי מטאל הקלאסי.
המטאל הקלאסי פרח במהלך שנות השמונים.
הפופולריות שלו פחתה בשנות השמונים המאוחרות, לטובת פופולריות רוק השיער מחד והת'ראש מטאל מאידך, ולהקות רבות שינו את סגנונן לאחד מאלו.
במהלך שנות התשעים, עם הופעתם ופריחתם של סגנונות המטאל האירופאי המודרני, רבים הספידו את ההבי מטאל הקלאסי, אך למרות זאת, שב המטאל הקלאסי ושגשג פעם נוספת, בעיקר בגרמניה, בדמותן של להקות חדשות רבות אשר קיבלו השראה לא מלהקות מטאל מודרניות בנות זמנן, אלא דווקא מהלהקות הקלאסיות של שנות השמונים.
בין להקות אלה אפשר למנות את פרימל פיר הגרמנית, אשר מנגנת הבי מטאל כבד וטכני במיוחד, המושפע מאוד מהמוזיקה של ג'ודס פריסט.
לעומתה, מג'סטי הגרמנית, מנגנת הבי מטאל עדין ומלודי, ומושפעת מאוד ממנוור.
להקת הבי מטאל נוספת היא גאמא ריי הגרמנית, להקתו של קאיי האנסן, סולנה הראשון של Helloween.
מספר סולנים של להקות ההבי מטאל המובילות בשנות השבעים והשמונים פרשו מלהקותיהם ויצאו לקריירת סולו בשנות התשעים: רוב הלפורד מג'ודס פריסט, ברוס דיקינסון מאיירון מיידן, אודו מאקספט וקינג דאיימונד ממרסיפול פייט.
שני הראשונים חזרו לאחר מספר שנים ללהקותיהם.
מטאליסט הפקות היא חברה ישראלית, אשר הוקמה על ידי אורון תנעמי בנובמבר 2002 במטרה "לאסוף את חובבי הז'אנרים השונים (של מטאל) לקהילה מאוחדת ולהוות מקור מידע למאזינים לכל גוני המטאל" (מתוך האתר).
האתר מטאליסט – אתר אינטרנט עברי אשר מספק מידע וכתבות על להקות, אלבומים והופעות, תוך מתן דגש על להקות ישראליות.
אנשי הצוות באתר, לרוב, יתמחו בסגנונות שונים, עובדה המייחדת את האתר וגורמת לו לכסות את מרבית תתי-הז'אנר במוזיקת המטאל.
האתר נותן ביקורות על אלבומים והופעות (בישראל ומחוצה לה), כתבות וטורים אישיים, ראיונות עם להקות ואמנים (המופיעים גם באנגלית), אלבומי תמונות מאירועים, במה ללהקות צעירות ופורומים.
פסטיבל מטאליסט – פסטיבל שנתי אשר נותן במה ללהקות מטאל ישראליות צעירות.
הפסטיבל מעודד את הקהל לבוא לראות את הלהקות הצעירות על ידי הבאתן של להקות גדולות מחו"ל.
בשנת 2003 נערך פסטיבל מטאליסט הראשון בתל אביב, בפסטיבל הופיעו:
בשנת 2004 נערך פסטיבל מטאליסט השני בהנגר 11 בתל אביב, אשר שם דגש על דת' מטאל.
בפסטיבל הופיעה להקת הדת' מטאל הפולנית בהמות לצדן של שתי ענקיות המטאל הישראליות אורפנד לנד וסיילם, כמו גם 8 להקות צעירות ואלמוניות יחסית.
בשנת 2005 נערך פסטיבל מטאליסט השלישי בחוף פלמחים ליד ראשון לציון, אשר שם דגש על מטאל יותר קלאסי (ת'רש מטאל, הבי מטאל).
הפעם הגיעו שתיים מלהקות הת'רש מטאל הגדולות בעולם: דסטרקשן הגרמנית ומגאדת' האמריקאית.
Megadeth (ארצות הברית) – הלהקה ירדה לאחר 5 שירים עקב קריסת מחסומי הלחץ.
בשלהי שנת 2005 נערכה הפרדה בין החברה לאתר, ותחת השם "מגזין מטאליסט" נוספו לצוות האתר אלון מיאסניקוב בתפקיד העורך הראשי, אופיר מסר, האיש שמופקד על התפעול הטכני, ומספר כתבים חדשים.
האתר הרחיב את גבולות הנושאים בהם הוא עוסק ממטאל גרידא לנושאים הקשורים במטאל באופן עקיף.
כך, בנוסף לכתבות על להקות, אלבומים והופעות, האתר מספק כיום גם ביקורות על סרטי אימה ואף על פאבים (בשל הדומיננטיות של שתיית אלכוהול בתרבות המטאל).
מן ההפקות המקומיות הבולטות אותן ייסדה החברה ניתן לציין את Heavy Metal Monsters, פסטיבל מקומי בו הרכבים מוכרים ניגנו גרסאות כיסוי לאמני ההבי מטאל הגדולים מהעולם.
מֶטַאליסְט הוא כינוי של אדם המעריץ מוזיקת מטאל, שמרכיבים מעולם זה הפכו מרכזיים בעולמו.
ראשיתה של התרבות המטאליסטית ב"מטאל השיער" (Hair metal), שהתפתח בארצות הברית בשנות השבעים.
להקות שזמריהן היו מגודלי שיער זכו למעריצים רבים, שחיקו את מנהגי גידול השיער שלהם; את הרגלי הלבוש שלהם, שכללו מעילי עור, מכנסי ג'ינס קרועים; ואת התנהגותם, שכללה שתייה מרובה של משקאות חריפים (במיוחד בירה), עישון ורכיבה על אופנועים.
עם שקיעת מוזיקת רוק השיער לטובת מוזיקת המטאל, במיוחד בשנות השמונים ובתחילת שנות התשעים, הפכה התרבות המטאליסטית ססגונית פחות ואפלה יותר, והודגשו בה אלמנטים חדשים מהתנהגותם של זמרי המטאל, כמו מוטיב השטן.
התרבות המטאליסטית זכתה בשנות השמונים להד תקשורתי, אך בשנים המאוחרות יותר לא זכתה לחשיפה בכלי התקשורת.
למרות זאת לאלפי הלהקות הפעילות באירופה ובעולם יש אוהדים רבים, ומאות אלפי מעריצים ברחבי העולם מגדירים עצמם מטאליסטים.
בסוף שנות ה-90 של המאה ה-20, עם עליית הנו מטאל והמטאלקור זכתה מוזיקת המטאל לחשיפה מחודשת בכלי התקשורת.
מטאליסטים רבים הסתייגו מסגנונות מוזיקליים אלו, אך הסגנונות החדשים תרמו להגברת הסיקור התקשורתי של להקות מטאל והתרבות שבה וקנתה לה את המעמד שהיה לה בשנות השמונים.
כך, לדוגמה, בחרו חברות מסחריות להציב פרסום ולהעניק חסות לפסטיבלי מטאל פופולריים, כמו גראספופ ואוזפסט.
פסטיבל המטאל הגדול ביותר, ואקן, עדיין ממאן לקבל פרסום מחברות מסחריות מטעמים אידאולוגים.
החשיפה התקשורתית המוגברת הביאה להקות מטאל רבות משנות השמונים לשוב אל שורשיהן ולהוציא אלבומים חדשים.
רבים מהמטאליסטים הם נערים בשנות העשרה לחייהם, המפגינים התנגדות חריפה לכל צורה של קונפורמיזם ומאמצים סגנון לבוש והתנהגות מובחן, הכולל בדרך כלל שיער ארוך, חולצות שחורות הנושאות סמלילי להקות החביבות עליהם, מכנסי ג'ינס או באגי ונעליים צבאיות, מגפיים שחורים או נעלי ספורט גבוהות.
רבים מהם מתהדרים גם במעילי עור, צמידי עור שחורים עם קוצי מתכת (ספייק בנד, ניטים) לפרק כף היד או לצוואר ולעיתים גם עגילים, טבעות, צמידים, שרשראות וטלאים הנושאים שמות של להקות אהובות.
המטאליסטיות נוטות יותר לאימוץ סגנון לבוש גותי, הכולל מחוכים, חצאיות שחורות, בגדים מוויניל או מעור, , גרבי ברך, ועוד.
מטאליסטים רבים נוהגים להתרועע זה עם זה באירועים חברתיים שבמרכזם מוזיקה, כמו במסיבות רוק/מטאל במועדונים (המונחות על ידי DJ, בדיוק כמו מסיבות מיינסטרים), בהופעות של להקות ובפסטיבלים הכוללים הופעה של כמה להקות שונות.
פסטיבל המטאל המרכזי בעולם הוא פסטיבל ואקן בגרמניה, הנערך אחת לשנה החל משנת 1990. לאורך ימי הפסטיבל מופיעות על הבמה עשרות להקות מרחבי העולם, לתשואות עשרות אלפי מעריצים.
באמצע שנות האלפיים נערכו פסטיבלי מטאל קצרים גם בישראל.
בשנת 2009 נערך בהרצליה פסטיבל הללויה.
למוזיקת המטאל אין צורת ריקוד מסורתית והצופים מרבים, במקום, לרקוע ברגליהם ולהפגין תנועות ראש מוחצנות ("הד באנגינג").
סגנון "ריקוד" קבוצתי תוקפני פופולרי קרוי "פוגו".
רוקדי הפוגו נוהגים לדחוף זה את זה ולהתנגש זה את זה.
מקורו של הריקוד בפאנק (ישנה השפעה הדדית בין תרבות המטאל לתרבות הפאנק).
בהופעות מטאל, הנוהג המזוהה ביותר הוא מחוות מאנו קורנוטה (אגרוף קמוץ עם זקירת האצבע המראה והזרת), שהחדיר לתרבות המטאל הזמר רוני ג'יימס דיו.
רבים מהמטאליסטים סבורים כי אופן התנהגותם, מושאי הערצתם ומוקדי העניין שלהם הופכים אותם נעלים על אחרים.
בעיקר, מדגישים מטאליסטים את חשיבות העובדה שהלהקות הנערצות עליהם עוסקות בנושאים רציניים כמו מוות, היסטוריה, פילוסופיה ופוליטיקה, במקום להתמקד בנושאים קלי ערך, בעיניהם, כמו אהבה או קשרים בין המינים.
אבחנה חשובה לא פחות מנקודת מבטם של מטאליסטים היא מידת הטוהר של הסגנון המוזיקלי המועדף עליהם.
רבים מהמטאליסטים נוטים לפסול מעריצי סגנונות מוזיקליים הנראים להם פשרניים או טהורים פחות, ולנסות לבדל את עצמם מהם.
מטאליסטים רבים מבחינים בינם לבין עצמם על פי סגנון המוזיקה החביב עליהם.
כך, לדוגמה, בשנות השמונים נמנעו מעריצי פאואר מטאל מלהתרועע עם מעריצי דת' מטאל או גרינדקור, שלבושם הילדותי במכוון הרחיק אותם ממטאליסטים טהורי השקפה.
היום, עם עלייתו של ז'אנר המטאלקור, המשלב מטאל בהארדקור, מסתייגים מטאליסטים רבים ממעריצי סגנון מוזיקלי זה, שלו תדמית פאנקיסטית יותר.
זלזול מיוחד מייחסים המטאליסטים המסורתיים לתת־זרמים בז'אנר המוזיקלי שזכו להצלחה מסחרית ניכרת והתחבבו על מאזינים שאינם מטאליסטים.
דוגמה לכך הוא זרם הנו-מטאל של שנות התשעים והמטאלקור של שנות האלפיים.
לטעמם של מטאליסטים טהרנים, צליל המטאל של להקות מזרמים אלו דל ומבזה, והם דוחים את הטענות של מעריצי הלהקות של המוזיקה הזאת כי היא גלגולו הישיר של המטאל המחתרתי ("אנדרגראונד מטאל") של שנות השמונים.
מטאליסטים מבוגרים יותר גם דוחים מצטרפים חדשים, שגילו את המטאל דרך הפופ, ההיפ הופ והפאנק, הנכונים לקבל רק את השפעות הרוק המתקדם והפולק המוקדמות יותר.
מטאליסטים וותיקים דבקים בלהקות אנונימיות יחסית..
עם זאת, כבר באמצע העשור הראשון לאלף נשמעו קריאות בקרב מטאליסטים לחדול מהיחס השלילי למעריצי זרמים חדשים, שכן אלו, בדרכם, גם הם המשך של התרבות המטאליסטית, ואף תורמים להתרחבות חוג המעריצים של להקות המטאל.
כתוצאה מכך, מתארחות היום בפסטיבלי המטאל הגדולים גם להקות מטאלקור ונו מטאל.
ראיה לכך היא פסטיבל אוזפסט של סולן בלאק סבאת' אוזי אוסבורן, המארח להקות מטאל מסורתי ומטאל מודרני יותר כאחד.
מטאליסטים הוצגו במספר רב של סדרות טלוויזיה וכן בכמה סרטי קולנוע.
הרוק הכבד היה פופולרי בישראל בתחילת שנות התשעים, תקופת השיא של הרוק הכבד בעולם.
שלוש מלהקות המטאל הגדולות של התקופה - איירון מיידן, מטאליקה ומגאדת' - הופיעו בישראל באותה תקופה.
עם דעיכת הפופולריות של הרוק בעולם, תפסה את מקומו גם בישראל מוזיקת טראנס.
המטאל זכה לתחיה מחודשת בישראל עם העלייה מברית המועצות לשעבר בשנות התשעים, ובסוף שנות האלפיים שב המטאל וזכה בפופולריות בישראל, עם פסטיבל המטאל "הללויה" בו הופיעו להקות מטאל ישראליות אל מול יותר מ-1,200 צופים.
מאפיין נוסף של התחייה הייתה חזרתן לישראל של להקות מטאל מן העולם, ובמיוחד הופעתה של להקת מטאליקה בישראל ועריכת פסטיבל Ozzfest בתל אביב, בו הופיעו סולן בלאק סבאת' אוזי אוסבורן ולהקות נו מטאל, מטאל ודת' מטאל.
"מטאליק בלוז" הוא סרט קולנוע ישראלי, בבימויו של דני ורטה (נוקיו), שצולם בהמבורג ובתל אביב ויצא לאקרנים בשנת 2004. הסרט דורג במקום השני (אחרי "הכלה הסורית") ברשימת הצפייה של סרטי הקולנוע בישראל בשנת 2005 עם כ-50,000 צופים.
הסרט עוסק ביחסי גרמניה–ישראל, בטראומת השואה ובזיכרון הקולקטיבי הישראלי דרך סיפור מסעם של שני סוחרי מכוניות ישראלים.
שמואל (אבי קושניר), בן לניצולי שואה, ועוזרו סיסו (משה איבגי) רוכשים מערבי המזדמן למגרש המכוניות רכב מפואר מסוג "לינקולן קונטיננטל לימוזין", וזאת לאחר שהתברר להם שהמכונית נדירה ושערכה בגרמניה רב.
השניים, שחולמים על התעשרות מהירה, נוסעים לגרמניה יחד עם המכונית.
כשהם מגיעים, סיסו מתקשה להסתדר בלא שום ידע באנגלית או בגרמנית.
השניים מגלים לאכזבתם שלא כל רכב שמור ומטופח יכול להיחשב לרכב אספנים, והמחיר המוצע להם עבורו נמוך משמעותית ממה שקיוו להרוויח.
מנקודה זו ואילך הצרות נופלות על השניים בזו אחר זו.
שמואל מאבד את הארנק שלו ורכבם מושחת בידי גנבים.
כשהם נותרים כמעט חסרי כול, הם מוכנים להיפטר מהמכונית במחיר קנייתה ולו רק כדי להציל את כספם ובעיקר את כבודם.
השתלשלות האירועים מעמידה את חברותם של השניים במבחן, ומבהירה לשמואל, בן הדור השני לשואה, שהוא לא מצליח להפריד בין גרמניה של היום לגרמניה הנאצית.
שחקנ/ית דמות אבי קושניר שמואל גולדברג משה איבגי סיסו בן חמו ריטה שוקרון עדינה בן חמו תומר בן דוד גבי בן חמורעות אפוטהמורן בן חמו צופית שפאן פנינה גולדברגלוטוף נוסיירנאסר
בשנת יציאתו היה הסרט מועמד לפרסי אופיר בקטגוריות הסרט, השחקן הראשי, שחקן המשנה, התסריט והעריכה הטובים ביותר.
הסרט זכה בקטגוריית שחקן המשנה הטוב ביותר (משה איבגי).
בנוסף, זכה הסרט בפרס התסריט בפסטיבל הקולנוע ירושלים.
כמו כן, הסרט פתח את פסטיבל הסרטים הישראלי בפריז והוצג בפסטיבל הסרטים הבינלאומי בטורונטו, מונטריאול, ורשה, ליסבון, ולנסיה, מוסקבה, סן פרנסיסקו וסיאטל.
מטאמגנטיות היא מצב פיזיקאלי של החומר המאופיין על ידי גדילה על-ליניארית במגנטיזציה לעומת טווח צר של שדה מגנטי שהופעל עליו.
תכונה זו מתארת למעשה מספר מצבים מגנטיים שונים.
שימוש מוקדם במונח התייחס למעבר "הפיכת ספין" המושרה על ידי שדה במבודדים אנטי פרומגנטיים.
מאוחר יותר, הוצעה תאוריה האומרת שתופעה דומה תתרחש בפאראמגנטים על הגבול של פרומגנטיות, כתוצאה מהחלפה מפצלת של משטח פרמי.
מטאמגנטיות תלויה בחומר ובתנאי הניסוי, והיא עשויה להיות מקושרת עם מעבר פאזה מסדר ראשון, מעבר פאזה מתמשך בנקודה הקריטית (קלאסי או קוונטי), או הצטלבויות מעבר לנקודה הקריטית שכלל לא כוללות מעבר פאזה.
מטאל קיצוני או אקסטרים מטאל הוא מונח כללי, לעיתים לא מוגדר בבירור, עבור מבחר סגנונות הבי מטאל שהתפתחו מאז שנות השמונים של המאה העשרים.
על אף שאינו מוכר היטב בקרב שוחרי המיינסטרים במוזיקה, השפיע המטאל הקיצוני על שורה של מבצעים מוזיקליים מתוך ומחוץ למטאל ולרוק, ומשגשג במבחר של תת-תרבויות אדוקות.
הארדקור פאנק נחשב לחלק בלתי נפרד מפיתוח האקסטרים מטאל, במבנה השיר ובמהירות הנגינה הגבוהה, מלבד במקרה של דום מטאל; סגנון המושפע מהבלוז רוק והפסיכדליה של Black Sabbath המוקדמת, ומתאפיין בקצב נגינה איטי.
המונח מתייחס בדרך כלל לסגנון שוחק יותר, קשוח יותר, מחתרתי ולא ממוסחר הקשור לסגנונות מסוימים של הבי מטאל.
סגנונות המטאל הנחשבים ל"אקסטרים מטאל" או ל"מטאל קיצוני" כוללים את:
וכן תתי-ז'אנרים של סגנונות אלו, ופעמים רבות פיוז'ן עם סגנונות אחרים.
מועדון הכדורגל מטאלורג דונצק (באוקראינית: Металург Донецьк) היה מועדון כדורגל מהעיר דונצק, אוקראינה.
בשיאו, היה אחד ממועדוני הפאר של אוקראינה.
הקבוצה שיחקה בליגה האוקראינית הבכירה ונחשבה לקבוצת מרכז-טבלה כאשר הישג השיא שלה הוא הגעה למקום השלישי בליגה האוקראינית (שלוש פעמים) והגעה למעמד גמר הגביע האוקראיני פעמיים בעונת 2009/2010 ובעונת 2011/2012.
שורשיה של קבוצת מטאלורג מתחילים במועדון מקומי קטן בעיירה קירובסקה בשם "אנטרטסיט קירובסקה".
לאחר עונה ראשונה מאכזבת יחסית בתקופת אוקראינה העצמאית, בעונת 1993 הקבוצה סיימה שלישית בליגה האוקראינית השלישית (הרביעית בסדר הליגות) והעפילה לליגה השנייה (השלישית בחשיבותה).
הקבוצה עברה באותה תקופה לעיירה שחטארסק ונקראה מחדש "מדיטה שחטארסק".
שנתיים לאחר מכן שינתה הקבוצה את שמה פעם נוספת, הפעם ל"מטאלורג דונצק" ועברה לעיר דונצק.
אחרי שסיימה שנייה בליגה זו, הקבוצה העפילה לליגה האוקראינית הראשונה (השנייה בחשיבותה) עד שזכתה גם בליגה הזאת בעונת 1997 ושיחקה הלראשונה בליגה האוקראינית בעונת .
הקבוצה הופיעה לראשונה באירופה בגביע אופ"א בעונת , אז הפסידה כבר בסיבוב הראשון לקבוצת ורדר ברמן הגרמנית.
הקבוצה חזרה לגביע אופ"א בעונה שלאחר מכן, אז הפסידה פעם נוספת בסיבוב הראשון, הפעם לקבוצת פארמה האיטלקית.
הקבוצה המשיכה בגביע אופ"א בעונת , וגברה בסיבוב השני המוקדם על קבוצת פ.צ.
טיראספול המולדאבית אך הפסידה בסיבוב הראשון לקבוצת לאציו האיטלקית.
גם בעונת שיחקה הקבוצה בגביע אופ"א, אז גברה בסיבוב המוקדם השני על קבוצת שופרון ההונגרית אך הפסידה בסיבוב הראשון לקבוצת פאוק סלוניקי.
בעונת , הקבוצה שיחקה בליגה האירופית.
בסיבוב המוקדמות השני הקבוצה ניצחה את קבוצת פרטיזן מינסק מבלארוס.
בסיבוב המוקדמות השלישי הקבוצה ניצחה את קבוצת אינטרבלוק מסלובניה.
בשלב הפלייאוף הקבוצה הפסידה לקבוצת אוסטריה וינה והודחה מהטורניר.
בסיבוב המוקדמות השני הקבוצה ניצחה את קבוצת שליק ניקשיץ' ממונטנגרו.
בסיבוב המוקדמות השלישי הקבוצה הפסידה לקבוצת טרומסה מנורווגיה והודחה מהטורניר.
בסיבוב המוקדמות השלישי הקבוצה הפסידה לקבוצת קוקסי מאלבניה והודחה מהטורניר.
בשנת 2015, בעקבות מלחמת האזרחים באוקראינה ובעיות פיננסיות של הבעלים של הקבוצה, פורק המועדון.
מטאלקור הוא ז'אנר פיוז'ן שמחבר בין אלמנטים של הארדקור פאנק לאלמנטים של אקסטרים מטאל.
השם נובע מהלחם שמות הז'אנרים מטאל והארדקור פאנק.
בשנות ה-90 היה הז'אנר כמעט כולו מחתרתי, אבל החל מ-2004 הז'אנר שולט במצעדי הפזמונים (בילבורד), עם להקות כמו Bullet for My Valentine, Killswitch Engage, Shadows Fall ו-Poison The Well שמגיעות למקומות הראשונים הן במצעדי הרוק והן במצעדים הכלליים
הז'אנר מאופיין בריפי גיטרה כבדים ובשימוש רב בברייקדאונים (breakdowns) .
השירה מתבצעת בדרך כלל בצעקות וצרחות אשר לרוב מזוהות עם עולם ההארדקור פאנק ולפעמים בשירה נקיה המושפעת מאימו ופוסט הארדקור, הגיטרות רובן על דרופ C או D, החל משנות ה־2000 המוקדמות חל שימוש בריפים על ביסוס מלודיה אשר היו יותר מזוהות עם עולם המטאל מאשר עולם ההארדקור.
מרבית שירי המטאלקור הם עד 5 דקות עם בסיס חזק של שימוש בתופים במקצב גרובי המרכיב תוף סנר, מצילת צ'יינה, ושימוש בדאבל בס .
Black Flag ו-Bad Brains, בין היוצרים של הארדקור פאנק, העריצו והושפעו מלהקת ההבי מטאל Black Sabbath.
גם קבוצות הארדקור פאנק בריטיות כמו Discharge לקחו השראה מהבי מטאל.
עם זאת, תרבויות הפאנק והמטאל נשארו נפרדות למדי עד המחצית הראשונה של שנות השמונים.
קרוסאובר ת'ראש, ז'אנר שערבב בין הארדקור פאנק לת'ראש מטאל והובל בידי Suicidal Tendencies ו-Dirty Rotten Imbeciles, השפיע על רבות מלהקות ההארדקור של ניו יורק, ועזר לעצב את המטאלקור בשנותיו המוקדמות.
עם זאת, אותן להקות נשמעו כנטועות עמוק בתוך הפאנק, ונוטות פחות לכיוון המטאל.
בין השנים 1993 ו-1995, צץ גל של להקות הארדקור מטאליות, Integrity, Earth Crisis ו-Hatebreed מהבולטות בהן אשר שילבו בין הארדקור ומטאל ובין האידיאלוגיה של הארדקור ומוזיקה כבדה של ת'ראש מטאל ודת' מטאל .
בהמשך שנות התשעים להקות הארדקור שילבו ז'אנרים כמו ג'אז ופיוז'ן בצורה לא שיגרתית, להקות כגון Deadguy ,Botch ,Candiria Converge ו-Dillinger Escape Plan ניגנו סגנון קשה לעיכול עם הרבה שינוי מקצבים אשר נקרא מאת'קור שהשפיע רבות על המשך עתידו של ההארדקור פאנק והמטאלקור בכללותו .
בתחילת שנות ה־2000 בעקבות התפוצצות ז'אנר הדת' מטאל המלודי בשוודיה להקות כמו AfterShock, Killswitch Engage, Darkest Hour ו-As I lay Dying לקחו השפעות מההארדקור פאנק והדת' מטאל המלודי ועשו סאב ז'אנר אשר מתמקד על ארמוניית הגיטרה וקטעים מלודים בהשפעת להקות כמו In Flames ,Arch Enemy ,Soilwork ו־At The Gates .
מטאלפרוטאז (או: מטאלופרוטאינאז) הוא שם כללי בביוכימיה לאנזים המזרז את ריאקציית ההידרוליזה של פפטידים באמצעות שימוש ביון מתכת.
השם מטאלופרוטאזות מגדיר את המשפחה הגדולה של אנזימים אלה, שהיא תת-משפחה של משפחת הפרוטאזות.
האתר הפעיל של אנזימים המשתייכים למשפחת המטאלופרוטאזות מכיל יון מתכת כקופקטור ההכרחי לצורך הפעילות האנזימטית.
ברוב המקרים יון זה הוא יון אבץ (Zn+2), הגורם לשפעול של מולקולת מים כנוקלאופיל אשר יתקוף את הקבוצה הקרבונילית בפפטיד.
בנוסף, יון המתכת מייצב מטען שלילי ויכול לשמש כאלקטרופיל.
קרבוקסיפפטידאז - אנזים זה מופרש מהלבלב ומשתתף בפירוק חלבונים בתהליך העיכול.
אנזים זה הוא אקסופפטידאז המבצע הידרוליזה של קשרים פפטידיים מהקצה הקרבוקסילי בעזרת יון האבץ שנמצא באתר הפעיל שלו.
קרבוניק אנהידראז - אנזים המזרז את ריאקצית ההידרציה (הוספת מולקולת מים) של פחמן דו-חמצני לביקרבונט.
באתר הפעיל של קרבוניק אנהידרז יש יון אבץ הקשור לשלושה היסטידינים.
האבץ מזרז דהפרוטונציה (הוצאת פרוטון) של המים ואז מתקבל יון הידרוקסיד שהוא נוקלאופיל לתקיפת CO2.
מטאלורג מגניטוגורסק היא קבוצת הוקי קרח מקצוענית ממגניטוגורסק, רוסיה, המשחקת בליגת ה-KHL בה היא חברה ב"בית חרלמוב" שבחטיבה המזרחית.
הקבוצה נחשבת לאחת מקבוצות הפאר של מזרח אירופה ואחת מקבוצות ההוקי קרח המעוטרות ביותר בפדרציה הרוסית, לאחר שזכתה בשלוש אליפויות ובשלושה תארים אירופאיים בשני העשורים האחרונים.
בליגת ה-KHL זכתה הקבוצה 3 פעמים בגביע גגארין - גביע האליפות של הליגה, האחרונה שבהן ב-2024.
בשנים 1955–1981 הקבוצה התמודדה בליגה נמוכה של אליפות ברית המועצות בהוקי קרח כשהישג השיא של הקבוצה באותה תקופה הוא מקום ראשון ב-1981 שהעניק לקבוצה את התואר אלופת הרפובליקה הסובייטית הסוציאל-פדרטיבית של רוסיה.
ב-1956 הקבוצה העפילה לשלב 1/16 גמר הגביע הסובייטי.
בשנים 1982–1990 הקבוצה התמודדה בליגה השלישית ובשנתיים האחרונות של האליפות הסובייטית התמודדה בליגה השנייה.
המשחקים הראשונים במסגרת בינלאומית בין מטאלורג לקבוצה אחרת נערכו בפיונגיאנג, בירת קוריאה הצפונית נגד קבוצה מקומית, ב-1985.
ב-1993 החלה מטאלורג להתחרות בטורניר גביע הליגה הרוסית, ומאז נחל הצלחה בכל זירה אפשרית - הוא זכה באליפויות אירופה 3 פעמים לפחות והעפיל לגמר לא פעם.
הקבוצה זכתה בגביע הרוסי וזכתה באליפות הרוסית 3 פעמים.
ב-2009 הקבוצה העפילה לגמר ליגת האלופות האירופית בהוקי קרח.
בעונת 2013/2014 זכתה לראשונה באליפות KHL לאחר שזכתה בגביע גגארין ובעונת 2015/2016 העפילה הקבוצה שוב לגמר גביע גגארין של ליגת ההוקי הקונטיננטלית וזכתה בו בפעם השנייה בתולדותיה.
בעונת 2016/2017 העפילה לגמר גביע גגארין בפעם השלישית אך נחלה תבוסה והפסידה את התואר לסק"א סנקט פטרבורג.
בעונת 2017/2018 הפסידה ברבע גמר הגביע ולא העפילה לגמר לראשונה מזה 3 שנים.
בעונת 2023/2024 זכתה בפעם השלישית בגביע גגארין, אחרי שגברה על לוקומוטיב יארוסלבל בסדרת הגמר.
איסאקוב — 35 טורניר העפלה (אזור מזרח)51989/90אזור מזרח1פ.
+קלאס א', ליגה ראשונהעונהאזורמיקוםמלך השערים1990/91אזור מזרח9 ויקטור סוחוב — 23 טורניר נחמה31991/92אזור מזרח2ולדימיר גרומילין — 28 טורניר קבוצות7-8
אליפות הרפובליקה הסובייטית הסוציאל-פדרטיבית של רוסיה: 1981
גביע פדרציית ההוקי קרח הבינלאומית: 1995
מטאליסט חרקיב (באוקראינית: ФК «Металіст» Харків) הוא מועדון כדורגל אוקראיני מהעיר חרקיב.
המועדון הוקם ב-1925 ונחשב לאחד המועדונים הפופולרים בחרקיב ובאוקראינה.
ב-2016 פורק המועדון עקב חובות, וב-2019 קם מועדון תומכים בליגה השנייה בשם "מטאל חרקיב", שאחרי שתי עונות ועלייה לליגת המשנה "הליגה האוקראינית הראשונה", לקח את השם והסמל של מטאליסט כך שלמעשה המועדון הוקם מחדש במאי 2021, וכיום הוא משחק בליגה האוקראינית הראשונה.
מועדון הכדורגל מטאליסט הוקם ב-1925, על ידי פועלי מפעל מאלישב לייצור קטרי רכבת.
ב-1935 הקבוצה זכתה בתואר הראשון בתולדותיה - אליפות העיר חרקיב, שנה אחר כך הקבוצה התמודדה בגביע הסובייטי, אך העפילה לאליפות הסובייטית רק ב-1947.
ב-1956 הקבוצה נקראה "אוונגרד" והחל משנות ה-70 התמודדה בליגת העל הסובייטית.
ב-1983 היא העפילה לגמר הגביע הסובייטי, בו הפסידה.
ב-1987 הייתה מטאליסט שוב קרובה לזכות בתואר כשהעפילה לגמר גביע הפדרציה הסובייטי, אך הפסידה בגמר.
ב-1988 זכתה מטאליסט בגביע הסובייטי.
בעקבות הזכייה בגביע הסובייטי ב-1988, הקבוצה ייצגה את ברית המועצות בגביע אירופה למחזיקות גביע ב-1989, בו העפילה לשמינית גמר הטורניר לאחר ניצחון על בוראץ באניה לוקה היוגוסלבית (4:2 בסיכום הכולל), אך הודחה על ידי רודה קרקראדה ההולנדית (1:0).
ב-1992 הקבוצה העפילה לגמר הגביע האוקראיני, אך היה זה הישגהּ היחיד בשנות ה-90. לאחר מכן העפילה הקבוצה שלוש פעמים לחצי גמר הגביע (1993, 2007, 2009).
ב-2005 נרכשה הקבוצה על ידי האוליגרך אלכסנדר יארוסלבסקי, עם הון המוערך בכמיליארד דולר.
הוא הקים אקדמיה לנוער ומתקני אימונים ברמה גבוהה,
החתים שחקני רכש משובחים, והקבוצה פרחה.
במשך שש שנים רצופות סיימה חארקוב במקום השלישי בליגה, אחרי שחטאר ודינמו קייב.
כאשר זכתה אוקראינה באירוח יורו 2012, השקיע יארוסלבסקי 50 מיליון דולר מכספו בשיפוץ האצטדיון העירוני לקראת האירוע.
הקבוצה נעדרה מהמפעלים האירופיים במשך למעלה מעשור, אך סיימה חמש פעמים רצופות במקום השלישי בליגת העל האוקראינית (2007, 2008, 2009, 2010, 2011), הישגה הבולט ביותר עד כה בליגה, שאף הקנה לה את כרטיס החזרה למפעלים האירופיים.
מטאליסט חזרה לשחק באירופה בעונת 2007/2008 בשלבי המוקדמות של גביע אופ"א והפסידה לאברטון האנגלית (3:2).
בעונת הקבוצה שוב התמודדה בגביע אופ"א, היא גברה על בשיקטש הטורקית (4:1 בסיכום הכולל) והעפילה לשלב הבתים של הטורניר, שם שיחקה מול גלאטסראיי, אולימפיאקוס פיראוס, הרטה ברלין ובנפיקה ליסבון.
מטאליסט סיימה במקום הראשון בבית והעפילה לשלב הבא מול סמפדוריה האיטלקית, עליה גברה בתוצאה 3:0 בדרך להפסד בשלב שמינית הגמר לדינמו קייב.
בעונת 2011/2012 הקבוצה העפילה לשלב הבתים של הליגה האירופית אחרי ניצחון על סושו הצרפתית בשלב מוקדמות הפלייאוף.
בשלב הבתים היא הוגרלה מול א.ז.
בדצמבר 2012 הקבוצה נרכשה על ידי סרגיי קורצ'נקו תמורת 100 מיליון דולר.
בעונת 2012/2013 סיימה הקבוצה כסגנית אלופת אוקראינה, ובעקבות כך העפילה בעונת 2013/2014 לפלייאוף ליגת האלופות, אך הורחקה מהמפעל בעקבות פרשת הטיית משחקים בליגה האוקראינית, בה הייתה מעורבת הקבוצה.
בפברואר 2014, הכריז המאמן מירון מארקביץ' על התפטרותו ובמקומו מונה איהור רחאייב.
בפרוץ המשבר הפוליטי בקייב, דווח כי בעלי הקבוצה, סרגיי קורצ'נקו, נמלט מאוקראינה והותיר את המועדון עם חובות כבדים.
בשנת 2016 הודחה הקבוצה מליגת העל האוקראינית לאחר שלא עמדה בהתחייבויותיה הכספיות.
באותה שנה פורק המועדון בשל פשיטת הרגל של בעליו, סרגיי קוצ'רנקו.
לאחר פירוקו של המועדון המקורי, מטאליסט, הוקמה על ידי תומכיה, קבוצה שנקראה מטאל חרקיב (באוקראינית: ФК «Метал» Харків).
המועדון נרשם רשמית ב-10 באוקטובר 2019 על ידי יבגני קרסניקוב, סגן נשיא של קבוצת דינמו קייב, לשעבר מנהלה הספורטיבי של מטאליסט חרקיב.
מטאל בזמנו לא נחשבה ליורשת החוקית של מטאליסט, שהתפרקה בשנת 2016 בשל העובדה שבעליה האחרון סרגיי קורצ'נקו הפסיק לממן את המועדון וסירב למכור אותו למשקיעים פוטנציאליים אחרים ולהעביר את השם ואת הזכויות עליו.
גם לנשיא מטאליסט לשעבר, אלכסנדר ירוסלבסקי, לא היה שום קשר למטאל.
המשימה העיקרית של המועדון החדש היה הקמת בית ספר לכדורגל, שיהווה מסגרת לילדים של הקבוצה שהתפרקה.
מיד לאחר הקמת הקבוצה, הגישה הנהלת המועדון בקשה להשתתף בליגה השנייה באוקראינה בעונת 2020/21 ואף על פי שעל פי התקנות המועדון יכול להשתתף בתחרויות מקצועיות רק לאחר שהשתתף באליפות חובבנית או גביע, בסופו של דבר, התקבלה מטאל ישירות לליגה השנייה.
המאמן הראשי הראשון של הקבוצה היה אולכסנדר קוצ'ר, שקיבל רישיון אימון פרו, זמן קצר לפני מינויו הרשמי.
עוזריו של קוצ'ר היו אלכסנדר פריזטקו (שהיה מאמן מטאליסט 1925 חרקיב לשעבר) ויורי אושמייב, מאמן השוערים היה אנדריי דיקן.
השחקנים המפורסמים ביותר שנרשמו עבור מטאל בליגה השנייה היו רוסלן פומין וסרגיי דוידוב, בנוסף, אלכסנדר קוצ'ר הוכרז כמאמן-שחקן.
ב-29 באוגוסט 2020 הקבוצה פתחה בגביע האוקראיני ובמחזור הראשון הפסידה למועדון VPK-אגרו משבצ'נקיבקה, ממחוז דנייפרופטרובסק בתוצאה 1:3. הקבוצה שיחקה את משחקה הראשון בליגה השנייה באוקראינה ב-5 בספטמבר 2020 נגד דניפרו צ'רקאסי (4:0).
ב-11 בספטמבר 2020 נודע כי קוצ'ר ופריזטקו נמצאו חיוביים לקורונה.
חמישה ימים לאחר מכן התגלה הנגיף גם אצל המאמנים אנדריי דיקן ושחקני הכדורגל סרגיי רומנוב, מקסים בגצ'נסקי ורוסלן פומין והקבוצה נאלצה לשחק בהרכב חסר.
בתום עונת 2020/2021 הבטיחה העפלה ל"ליגה האוקראינית הראשונה" (ליגת המשנה באוקראינה), 2 מחזורים לסיום העונה, והחלה לנהל מגעים לשינוי שם הקבוצה ל"מטאליסט חרקיב", על שם הקבוצה ההיסטורית.
במאי 2021 הוכרז כי מטאל חרקיב שינתה את שמה למטאליסט חרקיב ובנוסף לקחה את כל הזכויות של המועדון ההיסטורי בחזרה, ולמעשה הקימה את המועדון ההיסטורי מטאליסט חרקיב מחדש.
נשיא המועדון החדש שנבחר הוא נשיאה של מטאל, ירוסלבסקי, שהצהיר כי חובות העבר של מטאליסט לא חלים על ההנהלה הנוכחית, וההנהלה הקודמת שגרמה לחובות הללו צריכה לקחת עליהם אחריות.
הישג שיא, שמינית גמר: 2009
הישג שיא, שמינית גמר: 1989
מטאלו הוא דמות בדיונית של נבל-על סייבורג המופיעה בחוברות הקומיקס סופרמן ביקום DC קומיקס.
הדמות הופיעה לראשונה בחוברת Action Comics #252 ממאי 1959, והיא נוצרה על ידי הכותב רוברט ברנשטיין והמאייר אל פלסטינו.
סימן החותם של מטאלו הוא מקור כוחו - הקריפטונייט, בו הוא משתמש כנשק כנגד סופרמן.
ג'ון קורבן היה פושע מקצועי, עד שנפצע באופן אנוש בתאונת דרכים.
הוא נמצא בידי פרופסור אמט וייל, אשר היה אובססיבי לרעיון שסופרמן הוא חוד החנית של פלישת חייזרים לאחר שמצא את החללית בה התרסק ונחשף להודעתו של ג'ור-אל לבנו.
וייל לקח את קורבן חסר האונים והשתיל את מוחו לגוף קיבורג המופעל באמצעות קריפטונייט, והורה לו להרוג את סופרמן.
כעת תחת זהות "מטאלו", קורבן הרג את וייל, נלחם בסופרמן והובס.
הוא נמצא בידי לקס לות'ר, שהבין כי מקור הקריפטונייט יקר מאוד, קרע אותו מחזהו כבדרך אגב והרג לכאורה את קורבן.
קורבן שרד והצליח לברוח ממתקני לקסקורפ, ובעוד לות'ר החל לאגור יותר ויותר קריפטונייט, קורבן פשט על מחסני לקסקורפ וגנב קריפטונייט ורכיבים רובוטיים, והתחקה אחר משלוח רכיבים שיועד לרובוט-מן.
קרב החל בינו לבין רובוט-מן ופטרול האבדון, אליו הצטרף סופרמן והכריע את הקרב.
קורבן נהרס, ומוחו נלקח בידי לקסקורפ למחסן במיזורי.
מאוחר יותר, מוחו חובר לגוף רובוטי חדש והוא הצטרף לברייניאק.
בין היתר הוא נלחם בסטיל, באטמן, רובין ובציידת.
לב הקריפטונייט שלו הוצא מחזהו והוחלף בתחליף אלקטרוני בידי סופרמן ובאטמן.
במציאות יקום DC שלאחר פלאשפוינט, ג'ון קורבן הוצג כאחד מחייליו של גנרל סם ליין, והתאהב בבתו, לויס.
כאשר סופרמן נמלט ממשמורת צבאית, קורבן התגייס ל"פרויקט חייל הפלדה" של דוקטור הנרי איירונס למרות הסכנות הכרוכות בכך.
הוא נלחם בסופרמן אך עזר נגד ברייניאק, והושתל בו לב קריפטונייט כדי שימשיך לחיות.
קורבן מוכנס לתרדמת, ממנה הוא מתעורר כאשר סופרמן נעשה רע, אך הוא נהרג באותה תקרית.
הוא נראה בחיים זמן מה לאחר מכן והצטרף ליחידת הנקמה בסופרמן.
דמותו של מטאלו מדורגת במקום ה-52 ברשימת מאה נבלי-העל הגדולים של כל הזמנים, לפי אתר IGN.
את דמותו בסדרות הלייב אקשן "סופרבוי", "לויס וקלארק: הרפתקאותיו החדשות של סופרמן", "סמולוויל" ו"סופרגירל" גילמו השחקנים מייקל קאלאן, סקוט ולנטיין, בריאן אוסטין גרין ופרדריק שמידט, בהתאמה.
מועדון הכדורגל "מטאלורג" ליפצק הוא מועדון כדורגל רוסי מהעיר ליפצק.
לאורך כל שנות קיומה בתקופה הסובייטית, הקבוצה שיחקה בליגה השנייה (למעט שתי עונות בלבד — כשבעונת הבכורה סיימה במקום החמישי ועונה אחר כך נשרה).
מאז 1992 הקבוצה העפילה לליגה הראשונה ונשרה לליגה השנייה לסירוגין.
בפעם האחרונה שהעפילה לליגת המשנה, זה היה בעונת 2009 ובאותה עונה סיימה במקום האחרון ונשרה בחזרה לליגה הרוסית השנייה בה היא התמודדה על זכות העפלה לליגת המשנה במשך 11 שנים עד שחזרה לליגת המשנה, בתום עונת 2020/2021.
אך בליגה בתום אותה העונה ירדה ל.
בתום עונת 2022/2023 איבדה את מעמדה כקבוצה מקצוענית.
1957 - קבוצת האמנים ליפצק
ליגת המשנה הסובייטית: מקום 5 (1973)
ליגת המשנה הרוסית: סגנית 1997
מטאלאץ ולייבו (בסרבית: КК Металац Ваљево) היא קבוצת כדורסל סרבית מהעיר ולייבו המתמודדת בליגת העל הסרבית.
הקבוצה הוקמה בשנת 1948. בעונת 1993/1994 ירדה הקבוצה לליגה השנייה, ובסיום עונת 2007/2008 העפילה חזרה לליגה הבכירה.
במסגרת האירופאית, בעונת 2009/2010 השתתפה הקבוצה בליגה הבלקנית, בו הגיעה הקבוצה עד לשלב רבע הגמר, והפסידה לקבוצת פני אינדוסטריס המקדונית בסיכום שני מפגשים.
הקבוצה מארחת בהיכל קראלבו, המכיל 1,500 מקומות.
במהלך שנת 2012 החלה עיריית ולייבו להקים היכל ספורט חדיש בקיבולת של 5,000 מקומות ישיבה.
מטאלופרוטאין (Metalloprotein) הוא מונח גנרי עבור חלבון המכיל יון מתכת, הקשור בתרכובת אורגנו-מתכתית.
חלק גדול מתוך כל החלבונים שייכים לקטגוריה זו.
מטאלואנזימים הם אנזימים שבהם יון מתכת.
ההערכה היא כי מחצית מכל החלבונים מכילים מתכת.
הערכה אחרת סוברת כי לכרבע עד שליש מכל החלבונים נדרשות מתכות על מנת לבצע את הפעולות להן נועדו.
כך מטאלופרוטאינים לוקחים חלק משמעותי בפעולות בתוך תאים, כמו אנזימים, וכן הובלה ואחסון של חלבונים.
לכל המטאלואנזימים תכונה משותפת: יון המתכת קשור לחלבון בעזרת נקודה אחת יציבה.
צורת הנקודה המחברת את יון המתכת לחלבון, היא קריטית.
יון המתכת ממוקם בדרך כלל במעין כיס שצורתו תואמת את הסובסטראט (המצע), ומזרז את התגובה הכימית.
מועדון הכדורגל מטאלורג פיקאליובו הוא מועדון כדורגל רוסי מהעיר פיקאליובו שבמחוז לנינגרד.
הקבוצה מתמודדת באליפות מחוז לנינגרד בכדורגל, אך בעבר התמודדה בליגה המקצוענית ובליגה הרוסית השנייה.
הקבוצה התקיימה משנת 1956 ועד 2014 והתמודדה במסגרת אליפות המחוז עד שפורקה.
בשנת 2015 הוקמה הקבוצה מחדש ונקראת בשם "מטאלורג מחוז המשנה בוקסיטוגורסק" .
הקבוצה הוקמה בחסות מפעל המלט של העיר פיקאליובו.
משנת 1963 התמודדה הקבוצה במסגרת אליפות המחוז.
בשנת 1966 זכתה בגביע המחוז ושנה לאחר מכן זכתה באליפות המחוז ללא אף הפסד במהלך העונה.
בשנים 1968—1969 התמודדה באזור 8 של הליגה הסובייטית השנייה.
בעונת 1976 התאחדה הקבוצה עם קבוצת הכדורגל של בוקסיטוגורסק והתקיימה עד 1989.
בשנים 1994—1995 התמודדה הקבוצה בליגה הרוסית השלישית, שבאותה עת נחשבה לליגה הרביעית בחשיבותה ברוסיה והייתה ליגה מקצוענית.
בעונת 2003 התמודדה הקבוצה בליגה הרוסית השנייה, אך נתקלה בקשיים פיננסיים שמנעו ממנה את המשך קיומה באופן סדיר.
במרס 2015 הוקמה קבוצת הכדורגל מטאלורג-BMR, כאשר BMR הוא ראשי התיבות ברוסית של מחוז המשנה בוקסיטוגורסק; ברוסית: Бокситогорский муниципальный район).
הקבוצה סיימה את עונת הבכורה שלה באליפות המחוז במקום החמישי ובעונת 2016 העפילה עד לגמר גביע המחוז, אך הפסידה.
עונהליגהמיקום הערות1992הליגה הרוסית השלישית, צפון41993הליגה הרוסית השלישית, צפון-מערב31994הליגה הרוסית השלישית, אזור 4131995הליגה הרוסית השלישית, אזור 4111996הליגה הרוסית השלישית, אזור 441997הליגה הרוסית השלישית, צפון-מערב21998 - 1999——פורקה2000 - 2001הליגה הרוסית השלישית, צפון-מערב42002הליגה הרוסית השלישית, צפון-מערב5העפילה לליגה השנייה2003הליגה הרוסית השנייה, מערב192004 - 2014——פורקה2015אליפות מחוז לנינגרד52016אליפות מחוז לנינגרד32017אליפות מחוז לנינגרד
מטאליסט 1925 (באוקראינית: Металіст 1925) הוא מועדון כדורגל אוקראיני מקצועני מהעיר חרקיב.
מארח את משחקי הבית באצטדיון מטאליסט.
בשנת 2017 הקבוצה קיבלה מעמד של מועדון מקצועי והחלה לשחק בליגה מקצועית.
הקבוצה סיימה במקום השלישי בליגה האוקראינית השנייה בעונת 2017/18 ובעקבות זאת החל מעונת 2018/19 שיחקה בליגה האוקראינית הראשונה.
בתום עונת 2020/2021 הבטיחה העפלה היסטורית לליגת העל האוקראינית בכדורגל.
אחת התכונות הייחודיות של המועדון היא הסתמכותו על שחקנים מקומיים.
בהרכב הראשון של "מטאליסט 1925", 22 שחקנים מתוך 25 הם תושבי חרקיב.
בעונת 2017/18, 24 שחקנים מתוך 27 היו בוגרי בית הספר של חרקיב לכדורגל.
במחצית השנייה של העונה — 21 שחקנים מתוך 25.
"מטאליסט 1925" היא אחד מארבעת המועדונים עם הנוכחות הגבוהה ביותר של צופים במשחקי בית באוקראינה.
רשמית, "מטאליסט 1925" לא נחשבת ליורשת קבוצת מטאליסט חרקיב, אשר פורקה לאחר שהבעלים האחרון סרגיי קורצ'נקו הפסיק את מימון המועדון וסירב למכור אותו למשקיעים פוטנציאליים.
אך השחקנים והאוהדים של "מטאליסט 1925" רואים בה כהמשך של "מטאליסט"..
לצד שחקנים צעירים שיחקו כדורגלנים ותיקים דוגמת אולכסנדר ז'דנוב.
אצטדיון הקבוצה הוא אצטדיון "מטאליסט".
מתקן האימונים של "מטאליסט 1925" שוכן בכפר ויסוקי.
מועדון הכדורגל מטאלורג מגניטוגורסק הוא מועדון כדורגל רוסי מהעיר מגניטוגורסק שבמחוז צ'ליאבינסק, שהתמודד מאז הקמתו בליגות הכדורגל המקצועניות עד עונת 2005.
המועדון הוקם לראשונה בשנת 1932 בחסות מפעל המתכות המקומי.
הקבוצה השתתפה באליפויות ברית המועצות ובעיקר בליגה הסובייטית השנייה בשנים 1948–1949 ובשנים 1958–1991. הישג השיא שלה היה מקום שני בעונת 1983.
בשנים 1992–1993 הקבוצה נטלה חלק באליפות ליגת המשנה הרוסית ובשנים 1994–2005 התמודדה בליגת הכדורגל המקצוענית של רוסיה, השלישית בחשיבותה.
הקבוצה סיימה במקום 15 באזור המרכז של הליגה בעונת 1992, בעונת 1999 סיימה במקום הששי בליגה הרוסית השנייה.
מאז 2006 הקבוצה מתמודדת בליגת הכדורגל החובבנית של רוסיה ומתקשה לשוב למסגרות המקצועניות.
מגרש הבית של הקבוצה הוא האצטדיון המרכזי בעיר מגניטוגורסק שנפתח בשנת 1967 ונקרא תחילה "אצטדיון 50 שנה למהפכת אוקטובר".
בשנת 2017 נפתח מחדש לאחר שיפוץ שנערך בו וצמצם את מספר המושבים ל-10,000.
מועדון ההוקי קרח מטאלורג נובוקוזנצק הוא מועדון הוקי קרח רוסי מהעיר נובוקוזנצק שבמחוז קמרובו.
בשנים 2008–2017 שיחקה בליגת ההוקי הקונטיננטלית.
החל מעונת 2017/2018 היא משתתפת בתחרויות ליגת המשנה הרוסית בהוקי קרח ובעונת 2024/2025 זכתה בגביע ליגת VHL לאחר שסיימה במקום הראשון בעונה הסדירה.
ספונסר הקבוצה היא ענקית המתכות "אווראז".
אליפות רוסיה הסובייטית בהוקי קרח
מועדון הכדורסל מטאלורג מגניטוגורסק , הוא מועדון כדורסל רוסי מהעיר מגניטוגורסק, שנוסד לראשונה בשנת 1989 ומתמודד בליגה השלישית בחשיבותה בכדורסל ברוסיה, הסופרליגה הרוסית בכדורסל.
הקבוצה הוקמה בשנת 1989 על בסיס קבוצת כדורסל של סטודנטים מהטכניון של מגניטוגורסק (MGTU).
המועדון נקרא תחילה בשם "קוואנטום" (Квант) ובמשך זמן רב הקבוצה שיחקה בליגות הנמוכות.
ב-1998 הקבוצה סיימה במקום השלישי בליגת המשנה הרוסית, מה שהעניק לה את הזכות לשחק בליגת העל, אבל אחרי עונה אחת חזרה לליגת המשנה, שם לאחר שנה שוב העפילה לליגה הבכירה אך גם שם אחרי עונה אחת ירדה לליגת המשנה, אך הפעם נותרה בה עד עונת 2011/2012.
בתחילת 2011, הספונסר הראשי, מפעלי הפלדה של מגניטוגורסק, סירב לחדש את חוזה החסות עם המועדון, מה שהוביל בהמשך לפיגור בתשלומי שכר.
הקבוצה ניצבה בפני מחלוקות פנימיות בין השחקנים להנהלה והגיע לשיא במכתב של שחקני הקבוצה שבו הם דרשו את התפטרות המאמן, רומן קאבירוב, אחרת הם עוזבים את המועדון.
השחקנים התלוננו על כך שהמאמן הרשה לעצמו להאשים את השחקנים, ולהעליב אותם במהלך המשחקים.
לקראת עונת 2011/2012, הקבוצה הציגה סגל כמעט חדש לגמרי, כשרק שני שחקנים המשיכו מהעונה הקודמת: הפורוורד סרגיי דובינין והרכז אלכסיי אוסוקין.
הקבוצה התחילה בהכנות לעונה ואפילו בתחילת ספטמבר 2011 שיחקה מספר משחקי ידידות במסגרת הטורניר השנתי לזכרו של ק.א.
אך כל זה לא מנע את פירוקה בהמשך.
עיריית מגניטוגורסק נכשלה במציאת ספונסר חדש והוחלט למשוך את הקבוצה מהשתתפות בליגה.
במקומה התמודדה קבוצת דינמו מגניטוגורסק שלקראת עונת 2020/2021 שינתה את שמה ל"מטאלורג מגניטוגורסק".
מועדון הרוגבי "מטאלורג" מהעיר נובוקוזנצק הוא מועדון מקצועני שנוסד בשנת 1967. אחד ממועדוני הרוגבי הוותיקים בסיביר.
מתמודד בליגת העל הרוסית ברוגבי מאז 1989.
ליגת העל הרוסית ברוגבי: מקום שלישי (1992)
מטאלואינווסט היא חברת כרייה ומטלורגיה רוסית המתמחה בייצור פלדה.
היא הוקמה בשנת 1999 והיא מורכבת מחטיבת כרייה ומחלקת פלדה.
חברת USM אחזקות מחזיקה בכל מניות מטאלואינווסט, כאשר אלישר אוסמנוב הוא הבעלים העיקרי של USM אחזקות (מחזיק ב-48% מהמניות), בעלים נוספים אחרים הם אנדריי סקוץ' ופרהד מושירי - שמחזיקים ב-30% וב-10%, בהתאמה.
משמשת לסירוגין כאחת הספונסריות של זניט סנקט פטרבורג.
באוגוסט 2017 רכשה Metalloivest Holding מניות בחברת נאטילוס מינרלים יחד עם Mawarid Offshore Mining.
כריית לבדינסקי ועיבוד עבודות משולבות / לבדינסקי GOK בגובקין, מחוז בלגורוד; 20% נתח שוק עפרות הברזל המקומי.
מיכאלובסקי כרייה ועיבוד של עבודות משולבות / מיכאילובסקי GOK בז'לזנוגורסק, מחוז קורסק; 20% משוק עפרות הברזל המקומי.
ניקל נורילסק: בחודש יולי 2017 השלימה מטאלואינווסט קפריסין, חברה בת עקיפה של מטאלואינווסט, את מכירת 1.79% ממניות חברת הכרייה נורילסק ניקל.
המכירה גייסה כ-400 מיליון דולר.
אוראל פלדה, ממוקמת בנובוטרויצק, מחוז אורנבורג; יצרן פלדה משולב רוסי גדול.
בשנת 2017 הודיעה SteelAsia על עלייה בכמות הפלדה שתירכש מחברת Ural Steel בבעלות מטאלואינווסט.
עבודות משולבות אלקטרומטאלורגיות באוסקול בסטארי אוסקול, מחוז בלגורוד; יצרן פלדה חשמלי גדול.
מפעל מתכות מולדובה (MMP), יצרן פלדה חשמלי גדול.
ORMETO - YUMZ באורסק, אורנבורג; מטלורגיה, כרייה והנדסת אנרגיה; ייצור ציוד תעשייתי
מטאל-אינווסטראנס, הובלה, תחבורת רכבות ומסופי ים
המתחרים המקומיים כוללים את קבוצת Evraz וחברת Novolipetsk Steel.
מטלורג-וידנויה הוא מועדון כדורגל רוסי מהעיר וידנויה.
נוסד בשנת 2020 ומתמודד החל מעונת 2020/21 באליפות PFL, השלישית בחשיבותה במדינה.
המועדון מארח את משחקי הבית באצטדיון מטאלורג בעיר המכיל 1,030 מושבים.
מטאלורג הוקמה במקומה של קבוצת הכדורגל וידנויה שהתמודדה בעבר בליגת הכדורגל החובבנית והוקמה בשנת 2002 על בסיס שלושה מועדונים קודמים: מועדון מטאלורג, נוסורוגי ומועדון רוסיץ' (שבהמשך הופרד והמשיך להתקיים עצמאית).
למעט שתי עונות, הקבוצה התמודדה בליגה החובבנית, הרביעית בחשיבותה והישג השיא בגביע הוא שלב 64 האחרונות בעונת 2004/2005.
בשנת 2020 הוקם מועדון מטאלורג ובסיוע עיריית וידנויה נרשם להתמודדות בליגת הכדורגל המקצוענית.
באותה עונה התמודד גם בטורניר הגביע הרוסי בכדורגל 2020/2021, אך הודח כבר בסיבוב הראשון כשהפסיד לקבוצת סאליוט בלגורוד.
מטאלורג מוסקבה הוא מועדון כדורגל רוסי ממוסקבה, המתמודד באליפות העיר מוסקבה, המורכבת מקבוצות חובבניות אך בשיאה הקבוצה התמודדה בליגת העל הסובייטית בכדורגל והישג השיא שלה הוא מקום שלישי בעונת 1938 ובסך הכל השתתפה במשך 4 עונות בליגה הבכירה בברית המועצות (בשנים 1937–1940).
המועדון נוסד בשנת 1923 ונקרא במקור מועדון הספורט אסטחוב (Астаховский клуб спорта).
בשנת 1925 הועברה הקבוצה ליבות מפעל פטיש ומגל ושמו שונה למועדון הנפתי על שם אסטחוב (Районный клуб имени Астахова» ,РКимА) על שם אילאריון אסטחוב.
במהלך מהפכת פברואר של שנת 1917 ברוסיה, הוא נהרג על ידי קצין משטרה ב-28 בפברואר בגשר יאוזסקי במהלך הפגנת פועלים במחוז רוגוז'סקו-סימונובסקי.
בשנת 1923 השתתפה הקבוצה באליפות מוסקבה.
מאז 1931 התערב מפעל פטיש ומקל בניהול המועדון ושמו שונה לקבוצת "פטיש ומגל" (Серп и Молот).
הקבוצה זכתה באליפות מוסקבה בשנת 1932 (סתיו) וב-1933 (סתיו).
בשנת 1936 הורשתה להשתתף בליגות הלאומיות של ברית המועצות והחלה את דרכה בליגה השנייה.
בשנת 1937 העפילה לליגת העל הסובייטית והמועדון שיחק ברמה הגבוהה ביותר באליפות ברית המועצות בשנים 1937–1940 כשההישג הגבוה ביותר היה מקום שלישי בשנת 1938.
בשנים 1926–1940, שיחקו בשורותיה מספר כדורגלנים ידועים כמו בוריס ארקדייב, ולנטין גרנטקין, גריגורי פדטוב, פיודור סלין, סרגיי קפלקין, קונסטנטין בסקוב ובוריס רזינסקי.
עם זאת, הקבוצה לא חזרה לעצמה לאחר פרוץ מלחמת העולם השנייה ועד לפירוק ברית המועצות התמודדה בליגות הנמוכות.
בשנת 2017 מטאלורג הוקמה מחדש ונרשמה לליגה השלישית אך לאחר מכן פורקה שוב.
מטאלותיונין היא משפחה של חלבונים עשירים בציסטאין, במשקל מולקולרי נמוך (MW הנע בין 500 ל-14000 Da), הנמצאים בקרבת הממברנה של אברון גולגי.
למטאלותיונינים יש את היכולת לקשור מתכות כבדות, הן כאלה הנדרשות לפעילות הפיזיולוגית התקינה של גוף האדם (כגון אבץ, נחושת, סלניום) והן כאלה הרעילות לאדם (כגון קדמיום, כספית, כסף, ארסן, עופרת).
קישור זה מתבצע דרך קבוצת התיול של שאריות הציסטאין הקיימים בחלבונים אלה.
מטאלותיונינים ממלאים תפקיד בהגנה מפני רעילות מתכת ולחץ חמצוני, ומעורבים בוויסות אבץ ונחושת.
בגוף האדם, כמויות גדולות מסונתזות בעיקר בכבד ובכליות.
הייצור שלהם תלוי בזמינות של המינרלים התזונתיים כגון אבץ, נחושת וסלניום, כמו גם חומצות האמינו היסטידין וציסטאין.
Metal Slug (ביפנית: メタルスラッ) הוא זיכיון מולטימדיה וסדרת משחקי וידאו מסוג Shoot 'em up שנוצרה במקור על ידי Nazca Corporation לפני שהתמזגה עם SNK ב-1996, לאחר השלמת המשחק הראשון בסדרה.
המשחקים נוצרו במקור עבור מכונות ארקייד Neo-Geo (MVS), ועבור קונסולות המשחקים הביתיות Neo-Geo (AES), בהמשך המשחקים המקוריים הועברו גם לקונסולות ולפלטפורמות נוספות במהלך השנים.
המשחקים מתמקדים ב-Peregrine Falcon Squad, קבוצה קטנה של חיילים שנלחמים נגד צבא מורדים, חייזרים, זומבים, מומיות וכוחות שונים אחרים המנסים להשתלט על העולם.